მინა გეილი

მინა გეილი (დ. 26 სექტემბერი, 1865 – გ. 4 მარტი, 1944), ასევე ცნობილი როგორც მინა კ. გეილი და მინა გეილ ჰეინსი — ამერიკელი მსახიობი.
 ადრეული ცხოვრება 
მინა კათალინა გეილი დაიბადა ელიზაბეთში, ნიუ-ჯერსიში, ჯეიმს და კორნელია კ. გეილის ოჯახში; მამის გარდაცვალების შემდეგ გადასახლდა ევროპაში და დაიწყო მუსიკისა და სამსახიობო ხელოვნების შესწავლა პარიზსა და ფრანკფურტში."Our Gallery of Players: Minna K. Gale" The Illustrated American (April 16, 1892): 420. „ინგლისურის გარდა კიდევ ორ ენაზე საუბრობს საკმარისად კარგად, შეუძლია სამივე ენაზე შეასრულოს ნებისმიერი როლი“, – აღნიშნა ერთმა რეცენზენტმა 1886 წელს.Alfred Ayres, "Mr. Lawrence Barrett: A Study" The Theatre (October 11, 1886): 78–79.

 კარიერა 
მინა გეილი კარიერის დასაწყისიდანვე გახდა ცნობილი შექსპირის პიესებში როლების შესრულებით.Charles Harlen Shattuck, Shakespeare on the American Stage: From Booth and Barrett to Sothern and Marlowe (Associated University Presses 1976): 45. Paige Martin Reynolds, Performing Shakespeare's Women: Playing Dead (Bloomsbury 2018): 27.  1885 წელს, ცხრამეტი წლის ასაკში, გეილს დედოფალ გერტრუდას როლი მისცეს ლორენს ბარეტის „ჰამლეტის“ დადგმაში (ბარეტი, რომელიც მთავარ როლს, გერტრუდას ვაჟს თამაშობდა, 47 წლის იყო). ბარეტის დასში ექვსი სეზონის განმავლობაში მოღვაწეობდა და ზოგჯერ ჰელენა მოდიესკასაც კი უწევდა კონკურენციას. მოგვიანებით ოფელიას როლი შეასრულა ედვინ ბუთის ბოლო „ჰამლეტის“ დადგმაში. მის სილამაზეს ხშირად აღნიშნავდნენ რეცენზიებში. „თუ ამ ქვეყანაზე არსებობს ახალგაზრდა ქალბატონი, რომელსაც სურს გაბრაზების დროსაც კი ლამაზად გამოიყურებოდეს, მაშინ მან გულმოდგინედ უნდა დაისწავლოს მინა გეილის ტუჩების მიმიკის ხელოვნება“ – აღნიშნა თეატრალურმა კრიტიკოსმა 1892 წელს.Samuel Curry, "The Minna Gale Pout" The Theatre Magazine (January 1892): 39. ბარეტის გარდაცვალების შემდეგ მინა გეილმა საკუთარი დასი შეადგინა, და სცენა 1893 წელს, ქორწინების შემდეგ, მცირე დროით მიატოვა"Chestnut St. Opera House" Philadelphia Inquirer (March 5, 1893): 10. via Newspapers.
.

1903 წელს გეილ-ჰეინსი დაბრუნდა სცენაზე როზალინდას როლით დადგმაში „როგორც მოგწონთ“, რომელიც შექსპირის დაბადების დღეს, საქველმოქმედო სპექტაკლად გაიმართა ვასარის კოლეჯისთვის. გეილის ბროდვეის სპექტაკლებში მონაწილეობა გულისხმობდა როლებს „სიყვარულის ტრიუმფი“ (1904), „თეთრი და“ (1909, ფრენსის მერიონ კროფორდის ავტორობით, ვიოლა ალენი მთავარ როლში), „ცნობილი საქმე“ (1915), „რასის სიამაყე“ (1916), „შეკერილი კაცი“ (1917), „აღმაშფოთებელი მისის პალმერი“ (1920), „ტარზანი, მაიმუნების მეფე“ (1921), „ოქროს დღეები“ (1921) და „რუბიკონი“ (1922).

გეილი გამოჩნდა რამდენიმე მუნჯ ფილმში"Notes of the Theatres" New York Times (March 27, 1903): 9. "Topics of the Theatres" New York Times (April 24, 1903): 5., მათ შორის „ზენდას ტყვე“ (1913), „ტანსაცმელი“ (1914), „დაკარგულ კაცთა პორტი“ (1914), „არასასურველი მისის ჰეჩი“ (1914), „მოცეკვავე გოგონა“ (1915) და „იყო სულელი“ (1915, თედა ბარას მონაწილეობით).

 პირადი ცხოვრება 
მინა კ. გეილი დაქორწინდა სადაზღვევო კომპანიის აღმასრულებელზე, არჩიბალდ კუშმან ჰეინსზე 1892 წელს, რომლისთვისაც გეილი მეორე ცოლი იყო. 

ქმრის გარდაცვალების შემდეგ, 1912 წელს, მინა დაქვრივდა და აღარ გათხოვილა. გარდაიცვალა თავის სახლში, რივერსაიდში, კონექტიკუტში, 1944 წელს, 74 წლის ასაკში; მას დარჩა შვილად აყვანილი ქალიშვილი, დოროთი ჰეინს ფოლმერი."The Final Curtain" Billboard (March 18, 1944): 33.

სქოლიო

კატეგორია:დაბადებული 26 სექტემბერი
კატეგორია:დაბადებული 1865
კატეგორია:გარდაცვლილი 4 მარტი
კატეგორია:გარდაცვლილი 1944
კატეგორია:ქალები
კატეგორია:ქალები ათასწლეულის მიხედვით
კატეგორია:ქალები საუკუნისა და საქმიანობის მიხედვით
კატეგორია:ამერიკელი ქალი მსახიობები
კატეგორია:XX საუკუნის ქალი მსახიობები
კატეგორია:მსახიობები
კატეგორია:ამერიკელი მსახიობები
კატეგორია:მსახიობი ქალები
კატეგორია:მსახიობი ქალები ეროვნების და საუკუნის მიხედვით
კატეგორია:მსახიობი ქალები ეროვნების და სფეროს მიხედვით
კატეგორია:XIX საუკუნის ამერიკელი ქალი მსახიობები